text: লাভ ম্যারেজ হচ্ছে ২০১৫ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন শাহীন-সুমন এবং হার্টবিট প্রোডাকশনের ব্যানারে প্রযোজনা করেছেন তাপসী ফারুক। চলচ্চিত্রটিতে মূখ্য ভূমিকায় অভিনয় করেছেন শাকিব খান ও অপু বিশ্বাস। পাশাপাশি মিশা সওদাগর, সাদেক বাচ্চু, আহমেদ শরীফ ও মিজু আহমেদসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
  
  কাহিনি সংক্ষেপ 
  ঢাকাইয়া আধুনিক ছেলে নয়ন ওরফে নয়া সওদাগর (শাকিব খান) চায় মা-বাবার এরাঞ্জড ম্যারেজ উপেক্ষা করে প্রেম করে বিয়ে করতে অর্থাৎ লাভ ম্যারেজ করতে। ঘটনাক্রমে তার দেখা হয় প্রভাবশালী পিতার একমাত্র সুন্দরী কন্যা মনিকার (অপু বিশ্বাস) সাথে। সে মনিকার জন্য পাগলপারা হয়ে গেলেও মনিকা ওকে পাত্তা দিতে চায় না। সেই সাথে যোগ হয় টাটা নামের আরেক দুষ্ট লোক যে নিজেও মনিকাকে বিয়ে করতে চায়। নয়ন কি পারবে সকল প্রতিকূলতাকে পেছনে ফেলে তার স্বপ্নের লাভ ম্যারেজ সার্থক করতে?
  
  অভিনয় 
   শাকিব খান - নয়ন / নয়া সওদাগর
   অপু বিশ্বাস - মনিকা
   মিশা সওদাগর
   সাদেক বাচ্চু
   আহমেদ শরীফ
   মিজু আহমেদ
   কাবিলা
   বিপাশা কবির - বিশেষ উপস্থিতি
  
  প্রযোজনা 
  ২০১৫ সালের ১০ মার্চ ঢাকার পুবাইলে শাকিব খানের বাড়ি জান্নাত হাউজে লাভ ম্যারেজ চলচ্চিত্রের মহরত অনুষ্ঠিত হয়। পরে এদিনই চলচ্চিত্রের আনুষ্ঠানিক চিত্রগ্রহণ শুরু হয়। ১৫ মার্চ পর্যন্ত টানা পাঁচদিন প্রথম লটের চিত্র ধারণ করা হয়।
  এরপর, ১৮ মার্চ চলচ্চিত্রের পুরো শুটিং ইউনিট কক্সবাজার চলে যায়। পরেরদিন ১৯ মার্চ থেকে ২৭ মার্চ টানা ৮দিন  কক্সবাজারে চলচ্চিত্রের শেষ মারপিট ও কয়েকটি গানের দৃশ্যধারণ করা হয়।
  
  মুক্তি 
  লাভ ম্যারেজ ২০১৫ সালের ১৮ জুলাই সর্বাধিক ১২৩টি প্রেক্ষাগৃহে মুক্তি পায়।
  
  তথ্যসূত্র
  
  বহিঃসংযোগ 
  
  বিষয়শ্রেণী:বাংলাদেশী চলচ্চিত্র
  বিষয়শ্রেণী:২০১৫-এর চলচ্চিত্র
  বিষয়শ্রেণী:২০১০-এর দশকের প্রণয়ধর্মী চলচ্চিত্র
  বিষয়শ্রেণী:২০১০-এর দশকের প্রণয়ধর্মী-নাট্য চলচ্চিত্র
title: লাভ ম্যারেজ (২০১৫-এর চলচ্চিত্র)